section_heading: Povijest
paragraph_text: Na nogometnom jugu Hrvatske zovu ih hrvatski Maritimo, ponekad čak i Luč - klub s ruskog Dalekog istoka. Poveznica Omladinca iz Lastova s portugalskim klubom s daleke Madeire ili tisućama kilometara udaljenim ruskim klubom je u udaljenosti i problemima njihovih protivnika pri organizaciji putovanja na utakmice, koje je često gotovo nemoguće organizirati.